Document ID: 31986R2751

*****
ΚΑΝΟΝΙΣΜΟΣ (ΕΟΚ) αριθ. 2751/86 ΤΗΣ ΕΠΙΤΡΟΠΗΣ
της 4ης Σεπτεμβρίου 1986
για την παράταση του κανονισμού (ΕΟΚ) αριθ. 2394/84 περί προσδιορισμού, για τις αμπελοοινικές περιόδους 1984/85 και 1985/86, των όρων χρησιμοποιήσεως ρυτινών ανταλλαγής ιόντων και καθορισμού των λεπτομερειών εφαρμογής για την επεξεργασία συμπυκνωμένου ανακαθαρισθέντος γλεύκους σταφυλής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 46 παράγραφος 6 και το άρθρο 65,
Εκτιμώντας:
ότι η εφαρμογή του κανονισμού της Επιτροπής (ΕΟΚ) αριθ. 2394/84 (3), περιορίσθηκε σε δύο αμπελουργικές περιόδους εν αναμονή των αποτελεσμάτων των εργασιών που άρχισαν σε κοινοτικό επίπεδο για τον έλεγχο των υλικών και των αντικειμένων που προορίζονται να έρθουν σε επαφή με τρόφιμα· ότι οι εργασίες αυτές δεν έχουν τελειώσει ακόμα και είναι δύσκολο να προβλεφθεί η ημερομηνία περάτωσής τους· ότι, κατά συνέπεια, είναι σκόπιμο να μη καθορισθεί προς το παρόν η λήξη της περιόδου εφαρμογής του εν λόγω κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2394/84 τροποποιείται ως εξής:
1. Στον τίτλο, διαγράφονται οι όροι «για τις αμπελοοινικές περιόδους 1984/85 και 1985/86».
2. Στο άρθρο 3, διαγράφεται το δεύτερο εδάφιο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Σεπτεμβρίου 1986.

Labels: 17